turjo4nis/wikipedia-bn-dump-20250701 huggingface dataset:
কিম সুং-গিউ

কিম সুং-গিউ (; জন্ম: ৩০ সেপ্টেম্বর ১৯৯০) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং দক্ষিণ কোরিয়া জাতীয় দলের হয়ে গোলরক্ষক হিসেবে খেলেন।

২০০৬ সালে, সুং-গিউ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ৮ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৩ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।

প্রারম্ভিক জীবন
কিম সুং-গিউ ১৯৯০ সালের ৩০শে সেপ্টেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সুং-গিউ দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ৮ বছরে ৪৮ ম্যাচে অংশগ্রহণ করেছেন।

২০১৩ সালের ১৪ই আগস্ট তারিখে, ২২ বছর, ১০ মাস ও ১৫ দিন বয়সে, ডান পায়ে ফুটবল খেলায় পারদর্শী সুং-গিউ পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ কোরিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে খেলেছিলেন। ম্যাচটি ০–০ গোলে ড্র করেছিল। দক্ষিণ কোরিয়ার হয়ে অভিষেকের বছরে সুং-গিউ সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯০-এ জন্ম
জীবিত ব্যক্তি
দক্ষিণ কোরীয় ফুটবলার
২০১৪ ফিফা বিশ্বকাপের খেলোয়াড়
ফুটবল গোলরক্ষক
২০১৮ ফিফা বিশ্বকাপের খেলোয়াড়
দক্ষিণ কোরিয়ার আন্তর্জাতিক ফুটবলার
২০১৫ এএফসি এশিয়ান কাপের খেলোয়াড়
২০১৯ এএফসি এশিয়ান কাপের খেলোয়াড়
জাপানে প্রবাসী ফুটবলার
২০১৪ এশিয়ান গেমসের ফুটবলার
দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
ফুটবলে এশিয়ান গেমস পদক বিজয়ী
২০১০ এশিয়ান গেমসের ফুটবলার
জে১ লিগের খেলোয়াড়
এশিয়ান গেমসে স্বর্ণপদক বিজয়ী দক্ষিণ কোরীয়
এশিয়ান গেমসে ব্রোঞ্জপদক বিজয়ী দক্ষিণ কোরীয়
২০১০ এশিয়ান গেমসের পদক বিজয়ী
দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
২০১৪ এশিয়ান গেমসের পদক বিজয়ী
কে লিগ ১-এর খেলোয়াড়
কাশিওয়া রেইসোলের খেলোয়াড়
দক্ষিণ কোরীয় প্রবাসী ফুটবলার
জাপানে দক্ষিণ কোরীয় প্রবাসী ক্রীড়াবিদ
ভিসেল কোবের খেলোয়াড়
২০২২ ফিফা বিশ্বকাপের খেলোয়াড়
আল-শাবাব ফুটবল ক্লাবের (রিয়াদ) খেলোয়াড়
সৌদি পেশাদার লিগের খেলোয়াড়
দক্ষিণ কোরিয়ার আন্তর্জাতিক যুব ফুটবলার
উলসান এইচডি ফুটবল ক্লাবের খেলোয়াড়
২০২৩ এএফসি এশিয়ান কাপের খেলোয়াড়
পুরুষ ফুটবল গোলরক্ষক
মারি-জোসে তা লু

গোনজি মারি জোসে দোমিনিক তা লু (Gonezie Marie Josée Dominique Ta Lou, জন্ম ১৮ই নভেম্বর, ১৯৮৮) একজন কোত দিভোয়ারীয় ক্রীড়াবিদ যিনি ক্ষিপ্রগতির দৌড়বিদ হিসেবে দেশের প্রতিনিধিত্ব করেন। তিনি ২০১৬ সালে সিডনি অলিম্পিক ক্রীড়া প্রতিযোগিতাতে মহিলাদের ১০০ মিটার ও ২০০ মিটার দৌড় প্রতিযোগিতাগুলিতে ৪র্থ স্থান অর্জন করেন। ২০১৭ সালের বিশ্ব অ্যাথলেটিক্স শিরোপাতে মহিলাদের ১০০ মিটার ও ২০০ মিটার দৌড়ে রৌপ্য পদক (বিশ্বের ২য় সেরা স্থান) অর্জন করেন। ২০২১ সালে তিনি ১০.৭৮ সেকেন্ড সময়ে ১০০ মিটার দৌড় শেষ করে আফ্রিকা মহাদেশের ইতিহাসের সেরা সময়টি অর্জন করেন (ম্যুরিয়েল আউরে-র সাথে যৌথভাবে)। ২০২২ সালে তিনি ১০০ মিটার দৌড়ে ব্যক্তিগত সেরা সময় (ও আফ্রিকান নারীর সেরা সময়) ১০.৭২ সেকেন্ডে উন্নীত করেন।

তথ্যসূত্র

১৯৮৮-এ জন্ম
জীবিত ব্যক্তি
বিশ্ব অ্যাথলেটিক্স চ্যাম্পিয়নশিপের পদক বিজয়ী
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
অলিম্পিক মহিলা স্প্রিন্টার
ফ্রান্সে আইভোরীয় প্রবাসী ক্রীড়াবিদ
বিশ্ব অ্যাথলেটিক্স ইনডোর চ্যাম্পিয়নশিপে পদক বিজয়ী
তাইও কোগা

তাইও কোগা (, ; জন্ম: ২৮ অক্টোবর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০২১ সালে, কোগা জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
তাইও কোগা ১৯৯৮ সালের ২৮শে অক্টোবর তারিখে জাপানের নিগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কোগা জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।

২০১৯ সালের ১৪ই ডিসেম্বর তারিখে, ২১ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী কোগা হংকংয়ের বিরুদ্ধে অনুষ্ঠিত ২০১৯ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৫–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কোগা সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 

১৯৯৮-এ জন্ম
জীবিত ব্যক্তি
ফুটবল রক্ষণভাগের খেলোয়াড়
জাপানি ফুটবলার
কাশিওয়া রেইসোলের খেলোয়াড়
জে১ লিগের খেলোয়াড়
জাপানের আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
ইউকি মুতো

ইউকি মুতো (, ; জন্ম: ৭ নভেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।

ইউকি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে ২টি গোল করেছেন।

প্রারম্ভিক জীবন 
ইউকি মুতো ১৯৯৮ সালের ৭ই নভেম্বর তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০১৫ সালের ২রা আগস্ট তারিখে, ১৬ বছর, ৮ মাস ও ২৬ দিন বয়সে, ডান পায়ে ফুটবল খেলায় পারদর্শী ইউকি উত্তর কোরিয়ার বিরুদ্ধে অনুষ্ঠিত ২০১৫ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে দ্বিতীয় আক্রমণভাগের খেলোয়াড় হিসেবে খেলেছিলেন। ম্যাচটি উত্তর কোরিয়া ২–১ গোলের ব্যবধানে জয়লাভ করেছিল। জাপানের হয়ে অভিষেকের বছরে ইউকি সর্বমোট ২ ম্যাচে ২টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 
 
 
 
 

১৯৯৮-এ জন্ম
জীবিত ব্যক্তি
ফুটবল ফরোয়ার্ড
জাপানি ফুটবলার
কাশিওয়া রেইসোলের খেলোয়াড়
জে১ লিগের খেলোয়াড়
উরাওয়া রেড ডায়মন্ডসের খেলোয়াড়
১৯৮৮-এ জন্ম
জাপানের আন্তর্জাতিক ফুটবলার
ভেগালতা সেন্দাইয়ের খেলোয়াড়
পুরুষ ফুটবল ফরোয়ার্ড
ফরেন সার্ভিস একাডেমি বাংলাদেশ

ফরেন সার্ভিস একাডেমি পররাষ্ট্র মন্ত্রণালয়ের অধীনে বাংলাদেশ সিভিল সার্ভিসের পররাষ্ট্র কর্মকর্তাদের প্রশিক্ষণ একাডেমি।

ইতিহাস 
১৯৮০-এর দশকে,পররাষ্ট্র কর্মকর্তাদের বিদেশ বিষয়ক প্রশিক্ষণ ইনস্টিটিউটে প্রশিক্ষণ দেওয়া হয়েছিল যা পরে বাংলাদেশ সিভিল সার্ভিস একাডেমির সাথে একত্র করা হয়েছিল। পররাষ্ট্র কর্মকর্তাদের  বিশেষায়িত প্রশিক্ষণের প্রয়োজনীয়তার স্বীকৃতি পাওয়ার পরে ফরেন সার্ভিস একাডেমি ১৯৯৬ সালে  প্রতিষ্ঠিত হয়েছিল। একাডেমি ১৯৯৭ সালের ১লা জানুয়ারি থেকে কার্যক্রম শুরু করে। ১৯শে এপ্রিল ২০১৯ সালে,ফরেন সার্ভিস  একাডেমি বাংলাদেশ মুক্তিযুদ্ধের সময় বাংলাদেশ গণহত্যার স্মরণে একটি জেনোসাইড কর্নার উদ্বোধন করেছিল।

সদর দপ্তর 
একাডেমীটি একটি ঐতিহাসিক ঔপনিবেশিক যুগের প্রাসাদ হিসাবে প্রতিষ্ঠিত হওয়ার সিদ্ধান্ত নেওয়া হয়েছিল। ১৯৬০ এর দশকে, রানী দ্বিতীয় এলিজাবেথ এই ভবনে অবস্থান করেছিলেন। বাংলাদেশের স্বাধীনতার পরে এই প্রাসাদটি বাংলাদেশের প্রধানমন্ত্রীর কার্যালয় গণভবনে রূপান্তরিত হয়। ১৯৯৬ সালে, এটি ফরেন সার্ভিস একাডেমির  সদর দপ্তরে পরিণত হয়।

তথ্যসূত্র 

বাংলাদেশের গবেষণা প্রতিষ্ঠান
বাংলাদেশের সরকারি সংস্থা
ঢাকা ভিত্তিক সংগঠন
১৯৯৭-এ বাংলাদেশে প্রতিষ্ঠিত
১৯৯৭-এ প্রতিষ্ঠিত সরকারি সংস্থা
বুলিয়ান

জর্জ বুলের কাজের উপর ভিত্তি করে যেকোন ধরনের যুক্তি, ফাংশন, অভিব্যক্তি বা তত্ত্বকে বুলিয়ান হিসেবে বিবেচনা করা হয়।

"বুলিয়ান" এর সাথে সম্পর্কিত :

 বুলিয়ান ডেটা টাইপ, শুধুমাত্র দুটি সম্ভাব্য মান সহ ডেটার একটি ফর্ম (সাধারণত "সত্য" এবং "মিথ্যা")
 বুলিয়ান বীজগণিত, সত্য মান বা সেট সদস্যতার একটি লজিক্যাল ক্যালকুলাস
 বুলিয়ান বীজগণিত (গঠন), যৌক্তিকগুলির অনুরূপ অপারেশন সহ একটি সেট
 বুলিয়ান ডোমেইন, ঠিক দুটি উপাদান নিয়ে গঠিত একটি সেট যার ব্যাখ্যায় মিথ্যা এবং সত্য অন্তর্ভুক্ত
 বুলিয়ান সার্কিট, ডিজিটাল লজিক সার্কিটের জন্য একটি গাণিতিক মডেল।
 বুলিয়ান এক্সপ্রেশন, প্রোগ্রামিং ভাষার একটি অভিব্যক্তি যা মূল্যায়ন করার সময় একটি বুলিয়ান মান তৈরি করে
 বুলিয়ান ফাংশন, একটি ফাংশন যা বুলিয়ান মান বা অপারেটর নির্ধারণ করে
 বুলিয়ান মডেল (সম্ভাব্যতা তত্ত্ব), স্টোকাস্টিক জ্যামিতির একটি মডেল
 বুলিয়ান নেটওয়ার্ক, বুলিয়ান চলকের একটি সেট নিয়ে গঠিত একটি নির্দিষ্ট নেটওয়ার্ক যার অবস্থা নেটওয়ার্কের অন্যান্য ভেরিয়েবল দ্বারা নির্ধারিত হয়
 বুলিয়ান প্রসেসর, একটি 1-বিট পরিবর্তনশীল কম্পিউটিং ইউনিট
 বুলিয়ান বৃত্ত, একটি গাণিতিক বৃত্ত, যার প্রতিটি উপাদান x এর জন্য x 2 = x
 বুলিয়ান সন্তুষ্টি সমস্যা, প্রদত্ত বুলিয়ান সূত্রকে সন্তুষ্ট করে এমন একটি ব্যাখ্যা আছে কিনা তা নির্ধারণের সমস্যা
 বুলিয়ান প্রধান আদর্শ উপপাদ্য, একটি উপপাদ্য যা বলে যে বুলিয়ান বীজগণিতের আদর্শগুলিকে প্রধান আদর্শে প্রসারিত করা যেতে পারে

আরো দেখুন 

 বাইনারি (দ্ব্যর্থতা নিরসন)

কম্পিউটার বিজ্ঞান
আল-ইসলাহ

আল ইসলাহ হল একটি বাংলা সাহিত্য পত্রিকা। বাঙালি মুসলমানদের মাতৃভাষা বাংলায় সাহিত্যচর্চায় উদ্বুদ্ধ করার লক্ষ্যে বিশ শতকের তৃতীয় দশকে সিলেট থেকে আল ইসলাহ পত্রিকা প্রথম প্রকাশিত হয়। শুরুতে পত্রিকাটি অভিযান নামে বের হতো। পরবর্তীতে তা আল ইসলাহ নাম ধারণ করে। পত্রিকাটির প্রধান লক্ষ্য ছিলো মাতৃভাষায় ইসলামি সংস্কৃতি ও তমদ্দুনের বিকাশ।

ইতিহাস 
সিলেটের মুসলমান সমাজকে মাতৃভাষাচর্চায় আগ্রহী করে তোলার লক্ষ্যে  মুহাম্মদ নুরুল হক  ছাত্রাবস্থায় হাতে লিখা ত্রৈমাসিক অভিযান পত্রিকা বের করেন। পরবর্তীতে ১৯৩২ সালে তিনি পত্রিকাটি মুদ্রণের সিদ্ধান্ত নেন। এ সময় অভিযান নামটি পরিবর্তিত হয়ে আল ইসলাহ নামে রূপান্তরিত হয়।

১৩৩৯ বঙ্গাব্দের অগ্রহায়ণ মাসে (নভেম্বর -ডিসেম্বর ১৯৩২) আল ইসলাহ'র প্রথম সংখ্যা প্রকাশিত হয়। প্রথম বর্ষ থেকে একাদশ বর্ষ (অগ্রহায়ণ ১৩৩৯-চৈত্র ১৩৫৬) পর্যন্ত প্রকাশের পর পত্রিকাটি সাময়িকভাবে বন্ধ হয়ে যায়। ১৩৬৩ বাংলা থেকে আল ইসলাহ'র দ্বিতীয় পর্যায়ের যাত্রা শুরু হয়।

১৯৭১ সালে মুক্তিযুদ্ধ শুরু হলে পত্রিকাটির প্রকাশনা আবারও স্থগিত থাকে। ১৩৮৫ বঙ্গাব্দে আল ইসলাহ পত্রিকার তৃতীয় পর্যায়ের প্রকাশনা শুরু হয় এবং শেষ হয় ১৩৯১ বঙ্গাব্দে। সম্পাদক  নুরুল হকের মৃত্যুর ৭ বছর পর ১৪০১ বঙ্গাব্দের শ্রাবণ মাস থেকে রাগিব হোসেন চৌধুরীর সম্পাদনায় নব কলেবরে আল ইসলাহ প্রকাশিত হয় এবং পত্রিকাটির প্রকাশনা এখনো অব্যাহত আছে।

তথ্যসূত্র 

বাংলা সাহিত্য পত্রিকা
ডেওয়াল্ড ব্রেভিস

ডেওয়াল্ড ব্রেভিস (জন্ম ২৯ এপ্রিল ২০০৩) একজন দক্ষিণ আফ্রিকান ক্রিকেটার। ২০২১ সালের এপ্রিলে দক্ষিণ আফ্রিকার ঘরোয়া ক্রিকেট মরসুম শুরুর আগে নর্দানস দল তার সাথে চুক্তি করে। তার টি২০ অভিষেক ঘটে ২০২১-২২ সিএসএ আঞ্চলিক নক-আউট টি২০ প্রতিযোগিতায় দক্ষিণ আফ্রিকা অনূর্ধ্ব-১৯ দলের হয়ে।

কিংবদন্তি ক্রিকেটার এবি ডি ভিলিয়ার্স-এর মতো তার খেলার ধরন হওয়ায় তিনি বেবি এবি নামে অধিক পরিচিত।

অনূর্ধ্ব-১৯ বিশ্বকাপ
ওয়েস্ট ইন্ডিজের অনুষ্ঠিত হতে চলা ২০২২ অনূর্ধ্ব-১৯ ক্রিকেট বিশ্বকাপ-এর জন্য তিনি দক্ষিণ আফ্রিকা দলে যোগ দেন।

তিনি দুটি শতরান ও তিনটি অর্ধশতরানের ইনিংস খেলেন এবং প্রতিযোগিতার সেরা খেলোয়াড় রূপে মনোনীত হন। তিনি মোট ৫০৬ রান অর্জন করে সর্বোচ্চ রান গ্রাহক হন।

আইপিএল
ফেব্রুয়ারি ২০২২-এ ২০২২ আইপিএলের আগে মুম্বই ইন্ডিয়ান্স তাকে মেগা নিলামে কিনে নেয়।

তথ্যসূত্র

বহিঃসংযোগ
 

২০০৩-এ জন্ম
জীবিত ব্যক্তি
দক্ষিণ আফ্রিকান ক্রিকেটার
মুম্বই ইন্ডিয়ান্সের ক্রিকেটার
এমআই কেপ টাউনের ক্রিকেটার
টাইটান্সের ক্রিকেটার
জোহানেসবার্গ থেকে আগত ক্রিকেটার
কাসাসুন নাবিয়্যিন

কাসাসুন নাবিয়্যিন () ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর নবীগণের জীবন কাহিনী নিয়ে আরবি ভাষায় লিখিত একটি শিশু-কিশোর সিরিজ গ্রন্থ। এটির মোট পাঁচ খণ্ড প্রকাশিত হয়েছে। প্রকাশের পর থেকে এটি সৌদি আরব সহ বিশ্বের বিভিন্ন শিক্ষাপ্রতিষ্ঠানের পাঠ্যক্রমের অন্তর্ভুক্ত করা হয়। বইটি দামেশক আরবি একাডেমি পুরস্কার পেয়েছিল। বইটির ভূমিকা লিখেছেন সাইয়েদ কুতুব। এ বইয়ের বৈশিষ্ট্য হলো, তা যুগপৎভাবে ভাষাও শেখায় আবার ধর্মীয় চেতনা ও আকিদা বিশ্বাসও তৈরী করে। লেখক বলেন, যদি তার কোনো কিতাব সিলেবাসের অন্তর্ভুক্ত না হওয়ার কারণে বিস্মিতবোধ করেন এবং কণ্ঠে অনুযোগ ঝরিয়ে কথা বলেন, তাহলে সেটি হলো এটি-কাসাসুন নাবিয়্যিন।

প্রেক্ষাপট 
দারুল উলুম নদওয়াতুল উলামায় কামেল কিলানী'র হেকায়াতে উতফাল নামে একটি সিরিজ পড়ানো হতো। আরব বিশ্বেও সিরিজটি সমাদৃত ছিলো। নদভীর মতে সিরিজটি সম্পূর্ণ ধর্মনিরপেক্ষ ভাবধারায় লেখা হয়েছে। ধর্মের কোনো ছোঁয়া ও পরশ নেই। আগাগোড়া জীবজন্তুর ছবিতে ভরা। ১৯৪২ সালে নদভীর উদ্দেশ্যে লেখা এক চিঠিতে আব্দুল মাজেদ দরিয়াবাদিও সিরিজটি নিয়ে নিজের আপত্তি তুলে ধরেন এবং তা নদওয়ার ছাত্রদের জন্যে উপযোগী নয় বলে মতামত দেন। একারণেই নদভী ১৯৪৩ – ১৯৪৪ সালের দিকে কাসাসুন নাবিয়্যিন সিরিজ রচনা শুরু করেন। কিন্তু মুসার ঘটনার উপর রচিত তৃতীয় খণ্ডে এসে সিরিজটি বন্ধ হয়ে যায়। ১৯৭৫ সালে তিনি পুনরায় লেখা শুরু করেন। ১৯৭৭ সালের অক্টোবরে এ সিরিজের সমাপ্তি হয়।

বৈশিষ্ট্য 
বইটির কয়েকটি বৈশিষ্ট্য:
 শব্দভাণ্ডার কম। কিন্তু পুনরাবৃত্তির মাধ্যমে সীমিত সে শব্দগুলোকেই আত্মস্থ করানো হয়।
 লেখার ভাষা আরবি ভাষা, কুরআনের ভাষাও আরবি। কুরআনের আয়াতকে বইটির জায়গায় জায়গায় এমনভাবে জুড়িয়ে দেওয়া হয়েছে যেভাবে আংটির মধ্যে পাথর জুড়ে দেয়া হয়।
 গল্পের ছত্রে ইসলামি আকিদা বিশ্বাসের শিক্ষা রয়েছে।
 গল্প ও কাহিনী বলা হয়েছে সম্প্রসারিত ঢঙ্গে। এতে রয়েছে দিক নির্দেশনামূলক এমন উপকরণ, যা শিশুদের মনে জন্ম দেবে একদিকে কুফরি ও শিরকের প্রতি ঘৃণা, অপরদিকে ইমান ও তাওহিদের প্রতি এবং নবী রাসূলদের প্রতি ভালোবাসা ও শ্রদ্ধাবোধ।

মূল্যায়ন 
আব্দুল মাজেদ দরিয়াবাদি বলেন,

মাসউদ আলম নদভী ভূমিকায় বলেছেন, 
কিতাবটির দ্বিতীয় সংস্করণের ভূমিকায় সাইয়েদ কুতুব লিখেছেন,

প্রকাশনা 
প্রকাশের পর গ্রন্থটি সৌদি আরবের অনেক প্রাথমিক বিদ্যালয়ে সিলেবাসের অন্তর্ভুক্ত হয়েছে এবং ভারত, পাকিস্তানের অনেক মাদ্রাসায়ও আরবি সিলেবাসের অন্তর্ভুক্ত করা হয়েছে। চতুর্থ ও পঞ্চম খণ্ডটি প্রকাশিত হয় মুআসসাসাতুর রিসালাহ, বৈরুত থেকে। লেখকের আরেক গ্রন্থ নবীয়ে রহমত–এর ভিত্তি ছিলো ‘কাসাসুন নাবিয়্যিন’-এর পঞ্চম ও শেষ খণ্ডটি।

আরও দেখুন 
 আবুল হাসান আলী হাসানী নদভীর গ্রন্থপঞ্জি

তথ্যসূত্র

উদ্ধৃতি

গ্রন্থপঞ্জি

বহিঃসংযোগ 
 
 কাসাসুন নাবিয়্যিন–এর ইংরেজি সংস্করণ
 কাসাসুন নাবিয়্যিন–এর আরবি সংস্করণ
 কাসাসুন নাবিয়্যিন–এর উর্দু সংস্করণ

ইসলামি গ্রন্থ
দেওবন্দি সাহিত্য
ইসলাম বিষয়ক বই
ইসলামি শিক্ষা
১৯৭৭-এর বই
আবুল হাসান আলী হাসানী নদভীর বই
আরবি ভাষার বই
সুন্নি সাহিত্য
আবু তাহের মিসবাহর অনূদিত বই
হারুকি সারুতা

হারুকি সারুতা (, ; জন্ম: ২৩ এপ্রিল ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে গোলরক্ষক হিসেবে খেলেন।

২০১৬ সালে, হারুকি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
হারুকি সারুতা ১৯৯৯ সালের ২৩শে এপ্রিল তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হারুকি জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।

তথ্যসূত্র

বহিঃসংযোগ
 
 
 
 
 

১৯৯৯-এ জন্ম
জীবিত ব্যক্তি
ফুটবল গোলরক্ষক
জাপানি ফুটবলার
কাশিওয়া রেইসোলের খেলোয়াড়
জে১ লিগের খেলোয়াড়
জাপানের আন্তর্জাতিক যুব ফুটবলার
জে৩ লিগের খেলোয়াড়
গাম্বা ওসাকার খেলোয়াড়
পুরুষ ফুটবল গোলরক্ষক
২০১৫ ইন্ডিয়ান প্রিমিয়ার লিগ

ইন্ডিয়ান প্রিমিয়ার লিগের ২০১৫ মৌসুম, যা আইপিএল ৮ নামেও পরিচিত বা, স্পনসরশিপের কারণে, পেপসি আইপিএল ২০১৫, ছিল আইপিএলের অষ্টম মৌসুম, ২০০৭ সালের ভারতীয় ক্রিকেট কন্ট্রোল বোর্ড (বিসিসিআই) দ্বারা প্রতিষ্ঠিত একটি টি-টোয়েন্টি ক্রিকেট লিগ। এই টুর্নামেন্টে আটটি দল অংশ নিয়েছিল এবং ৮ এপ্রিল ২০১৫ থেকে ২৪ মে ২০১৫ পর্যন্ত অনুষ্ঠিত হয়েছিল।  টুর্নামেন্টের উদ্বোধনী অনুষ্ঠানটি ৭ এপ্রিল ২০১৫ তারিখে কলকাতার সল্টলেক স্টেডিয়ামে অনুষ্ঠিত হয়েছিল। ২০১৪ মৌসুমে কলকাতা নাইট রাইডার্স ডিফেন্ডিং চ্যাম্পিয়ন ছিল। ট্যাগলাইন ছিল ভারত কা ত্যোহার (ভারতের উৎসব)

২৪ মে ২০১৫ তারিখে, মুম্বই ইন্ডিয়ান্স কলকাতার ইডেন গার্ডেনে ফাইনালে চেন্নাই সুপার কিংসকে ৪১ রানে পরাজিত করে দ্বিতীয়বারের মতো আইপিএল শিরোপা জিতে নেয়। মুম্বই অধিনায়ক রোহিত শর্মা ২৬ বলে ৫০ রান করার জন্য ফাইনালে ম্যাচ সেরার পুরস্কার পান। কলকাতা নাইট রাইডার্সের আন্দ্রে রাসেল মৌসুমের সবচেয়ে মূল্যবান খেলোয়াড় (এমভিপি) নির্বাচিত হয়েছিলেন।

তথ্যসূত্র

বহিঃসংযোগ 

 
 ইএসপিএন ক্রিকইনফোতে টুর্নামেন্ট ওয়েবসাইট

২০১৫-এ ভারতীয় ক্রিকেট
২০১৪-১৫ ঘরোয়া ক্রিকেট প্রতিযোগিতা
ইন্ডিয়ান প্রিমিয়ার লিগ মৌসুম
২০১৫ ইন্ডিয়ান প্রিমিয়ার লিগ
খাসাইসু আমিরিল মুমিনিন

'খাসাইসু আমিরিল মুমিনিন' (আরবি: خصائص أمير المؤمنين) (বিশ্বস্ত সেনাপতির চরিত্র) বা খাসাইস-ই-আলি (আরবি: خصائص علي) হল ইমাম আলীর গুণাবলী এবং নৈতিক চরিত্রের উপর সংকলিত হাদিসের একটি বই। বইটি প্রণয়ন করেছেন আহমদ ইবনে শোয়েব নিসাই (মৃত্যু ৩০৩ হিজরি)। তিনি বইটিতে আলীর স্থান এবং মুহাম্মদের সাথে তার সম্পর্কের গুরুত্বপূর্ণ বর্ণনা তুলে ধরেন।

গ্রন্থকার
বইটির গ্রন্থকার হলেন ইমাম নাসাই। তিনি বৃহত্তর খোরাসানে অবস্থিত তুর্কমেনিস্তানের নিসাতে (২১৫ হিজরি) জন্মগ্রহণ করেন। ইমাম নাসাইকে ইসলাম ধর্মে সুন্নিদের মধ্যে সিহাহ সিত্তা বা ছয়টি বিশুদ্ধতম হাদিস গ্রন্থের বর্ণনাকারীদের একজন হিসাবে গণ্য করা হয়। তার প্রণীত সুন্নাহ (হাদিস)-এর বিখ্যাত 'সুনানে নাসাই' বইটি সুন্নিদের মধ্যে সিহাহ সিত্তাহ (ছয়টি বিশুদ্ধতম সূত্রের বই) হিসাবে গণ্য। যাহাবী বলেন যে: নাসাই অন্যান্য বর্ণনাকারী যেমন তিরমিজী ও মুসলিম থেকে অধিক দক্ষ।

লেখার উদ্দেশ্য
ইমাম নাসাই তার জীবনের শেষ বছরগুলিতে দামেস্ক ভ্রমণ করেন। তিনি সেখানে দেখলেন যে, রাসুলের জামাতা, খলিফায়ে রাশিদুনের অন্যতম ব্যক্তিত্ব, যাকে "আল্লাহর সিংহ" উপাধিতে ভূষিত করা হয় সেই আলীকে গালি দেওয়া হচ্ছে, আলী সম্পর্কে তাদের মাঝে ভুল ধারণা বিরাজ করছে। তাই তিনি সম্পর্কে নবীর ঘোষিত বাণীর দ্বারা একটি বই 'খাসাইসু আমিরিল মুমিনিন আলী ইবনে আবি তালিব' লিখেন, যাতে আলী ইবনে আবি তালিবের গুণাবলী এবং নবীর সাথে তার অবস্থান স্মরণ করিয়ে দেওয়া যায়। কিন্তু এটি নাসিবিদেরকে ক্ষুব্ধ করেছিল, যারা  নাসাইকে এজিদের পিতা মুয়াবিয়া ইবনে আবি সুফিয়ানের গুণাবলী সম্পর্কে অনুরূপ একটি বই লিখতে বলেছিল। কিন্তু ইমাম নাসাই তা প্রত্যাখ্যান করেন এই বলে যে, তার সম্পর্কে কোন ফজিলত নেই (এবং এটি হাদিসের পণ্ডিতদের মধ্যে সর্বসম্মত)। নাসিবিরা উত্তর দিয়েছিল যে, মুয়াবিয়া সমন্ধে বর্ণনা রয়েছে, প্রতিউত্তরে তিনি বললেন যে, " তার সমন্ধে যদি বলতে চান তাহলে কেবল এই একটি হাদিসই রয়েছে যেখানে আল্লাহর রাসুল বলেন যে,-"আল্লাহ তার পেট না ভরান !" এটি একটি হাদিস যেখানে নবি মুহাম্মদ মুয়াবিয়াকে অভিশাপ দিয়েছেন (দ্রষ্টব্য: কয়েকজন সুন্নি পণ্ডিত এই হাদিসটিকে আশীর্বাদ হিসাবে ব্যাখ্যা করেছেন)। এতে নাসিবিরা ক্ষুব্ধ হয়ে ওঠে এবং তারা নাসাইকে মারধর করে অজ্ঞান করে ফেলে। তাকে মক্কায় স্থানান্তরিত করা হয়, যেখানে মারধরের আঘাতের কারণে তিনি মারা যান।

বিষয়বস্তু
নাসাই তার রচিত এই বইটিতে ইমাম আলীর চরিত্র সম্পর্কে প্রায় ১৮৮টি হাদিসের বর্ণনা উল্লেখ করেছেন। বইয়ের বিষয় বস্তুর কিছু শিরোনাম নিম্নরূপ :

 আলী প্রথম মুসলিম এবং প্রথম সালাত আদায়কারী 
 আলীর দোয়া
 আলী ও আল্লাহর মধ্যে সম্পর্ক
 সবচেয়ে প্রিয়ভাজন হিসেবে আলী
 মুমিনদের ওয়ালি হিসেবে আলী
 আলী নবীর পবিত্র 'আহলে বাইত'-এর অন্যতম সদস্য।

অনুবাদ
বইটি ফার্সি, ভারতীয়, আজেরি উর্দু এবং সম্প্রতি বাংলা ভাষায় অনূদিত হয়েছে।  কিছু ফিরিস্তি নিম্নরুপ:

 আলাভী চরিত্রের বৈশিষ্ট্য সম্পর্কে ব্যাখ্যা করতে গিয়ে হকেক লাদোনি
 নাজ্জার জাদেগানের অনুবাদ

সম্প্রতি মুহাম্মদ কাজিম মাহমুদি আরও সুন্নি তথ্যসূত্র যোগ করে বইটির উন্নতি করেছেন।

প্রকাশনা
বইটি বিশ্বের বিভিন্ন প্রকাশক বিভিন্ন ভাষায় প্রকাশ করেছেন। যদিও মূল বইটি আরবি ভাষায়  রচিত।

 খাসাইস-ই-আলী - ইমাম নাসাই,  প্রকাশনায়: বুক কর্ণার (২০১৬)
 খাসাইস-ই-আলী - ইমাম নাসাই (উর্দু অনুবাদ) প্রকাশনায় : দারুসসালাম (২০০৭)।

তথ্যসূত্র

বহিঃসংযোগ
 http://www.wilayat.net/index.php/en/projects/44-khasais-e-ali-authentication-project/160-introduction-to-khasais-e-ali 

সুন্নি সাহিত্য
সুন্নি হাদিস সংকলন
আহমেদ মোহাম্মদ মোহামুদ

আহমেদ মোহাম্মদ মোহামুদ "সিলানিও" (, ) (জন্ম ১৯৩৬) সোমালিল্যান্ডের একজন রাজনীতিবিদ, যিনি ২০১০-২০১৭ সাল পর্যন্ত সোমালিল্যান্ডের রাষ্ট্রপতি ছিলেন। তিনি সরকারের দীর্ঘকালীন সদস্য, সোমালি প্রজাতন্ত্রের বাণিজ্য মন্ত্রী এবং মন্ত্রিসভার অন্যান্য পদে কাজ করেছেন। ১৯৮০ এর দশকে, তিনি সোমালি জাতীয় আন্দোলনের চেয়ারম্যান হিসেবেও দায়িত্ব পালন করেন।

সোমালিল্যান্ডের ২০১০ সালের রাষ্ট্রপতি নির্বাচনে বিরোধী প্রার্থী হিসাবে দাঁড়িয়ে তিনি সোমালিল্যান্ডের রাষ্ট্রপতি নির্বাচিত হন।

তথ্যসূত্র 

সোমালিল্যান্ডের রাজনীতিবিদ
সোমালিল্যান্ডের রাষ্ট্রপতি
সোমালি সুন্নি মুসলিম
১৯৩৬-এ জন্ম
জীবিত ব্যক্তি
ম্যানচেস্টার বিশ্ববিদ্যালয়ের প্রাক্তন শিক্ষার্থী
মেনারা কুদুস মসজিদ

পবিত্র টাওয়ার মসজিদ বা আল-আকসা মসজিদ ইন্দোনেশিয়ার মধ্য জাভা প্রদেশের কুদুসে অবস্থিত। ১৫৪৯ সাল থেকে, এটি ইন্দোনেশিয়ার প্রাচীনতম মসজিদগুলির মধ্যে একটি, যা জাভায় ইসলামের প্রসারের সময় নির্মিত হয়েছিল। মসজিদটি সুনান কুদুসের সমাধি সংরক্ষণ করে, যা জাভা (ওয়ালি সাঙ্গা ) এর নয়জন ইসলামিক সাধুর একজন, এবং এটি একটি জনপ্রিয় তীর্থস্থান।

স্থাপত্য 

এটি প্রাক-ইসলামিক স্থাপত্যের ফর্মগুলি যেমন পুরানো জাভানিজ বিভক্ত দরজা, প্রাচীন হিন্দু-বৌদ্ধ প্রভাবিত মাজাপাহিত -স্টাইলের লাল ইটওয়ার্ক এবং একটি তিন-টায়ার্ড পিরামিড ছাদ সংরক্ষণ করে। সবচেয়ে অস্বাভাবিক বৈশিষ্ট্য হল ইটের মিনার যেখানে একটি প্যাভিলিয়ন একটি বড় চামড়ার ড্রাম ( বেডগ ) আশ্রয় করে যা সাধারণত মুয়াজ্জিনের মাধ্যমে মুমিন্দের নামাযের জন্য ডাকতে ব্যবহৃত হয়। যেখানে একটি বেডগ সাধারণত মসজিদের বারান্দার নিচে ঝুলে থাকে, কুদুস মসজিদে এটি একটি মিনারে থাকে। যেমন একটি বালিনিজ হিন্দু মন্দির কুল-কুল বা আসন্ন আক্রমণ, আগুন বা সাম্প্রদায়িক দুর্ঘটনা সম্পর্কে সতর্ক করার জন্য সিগন্যাল ড্রাম ব্যবহার করা হয়। জাভার অন্য কোন মসজিদে এই ধরনের ড্রাম টাওয়ার আছে বলে জানা যায় না।

মিনারের সামনে এবং চত্বরের চারপাশে পুরানো ক্যান্ডি বেন্টার (বিভক্ত গেট) এবং কোরি আগুং (প্রধান ফটক) শৈলীতে দেয়াল এবং প্রবেশদ্বার রয়েছে। ভিতরে দুটি গেটওয়ে রয়েছে — একটি ছোট, ভিতরের গেট যার দুপাশে ত্রাণ প্যানেল রয়েছে যা মানটিংগানে পাওয়া যায় এবং একটি বাইরের গেট যা ত্রোউলানের ১৪ শতকের বাজাং রাতু গেটের স্মরণ করিয়ে দেয়। অন্যান্য প্রাক-ইসলামিক কাজগুলির মধ্যে রয়েছে অযু করার জন্য 8টি কালা -মাথার জলের স্পাউট এবং দেয়ালে স্থাপিত মিং চীনামাটির বাসন প্লেট। 

প্রাক-ইসলামিক উপাদানগুলি প্রকাশ করে যে কমপ্লেক্সটি একটি পূর্ব-বিদ্যমান হিন্দু-জাভানিজ কাঠামোকে অনুসরণ করে তৈরি করা হয়েছে। মূল কাঠামোটি কেমন ছিল তার চিহ্ন মুছে ফেলতে মসজিদটি বেশ কয়েকবার পুনর্নির্মাণ করা হয়েছে। মাজাপাহিত শৈলীর গেট, দেয়াল এবং মিনার যেগুলি আজকে এতটাই অসংলগ্ন দেখায় তা হয়ত মূল কাঠামোর সাথে আরও সুরেলাভাবে মিশে গেছে (যেটিতে সম্ভবত সিরেবন এবং দেমাকের মতো বড় স্তম্ভ দ্বারা সমর্থিত একটি মেরু ছাদ ছিল)।  চূড়াযুক্ত ছাদটি কাঠের টাইলসের পরিবর্তে পোড়ামাটির টাইলস সহ ১৯২০-এর দশকের নির্মাণশৈলী ব্যবহার করেছে, ছাদের স্তরগুলির মধ্যে কাঁচের জানালা ঢোকানো। ছাদের শীর্ষে একটি mastaka মুকুট আছে। মিহরাবের উপরের একটি শিলালিপি বলছে যে, মসজিদটি জাফর শোদিক ৯৫৬ হিজরিতে (১৫৪৯ খ্রিস্টাব্দ) প্রতিষ্ঠা করেছিলেন। তিনি জাভা (ওয়ালি সাঙ্গা ) এর নয়জন ইসলামিক সাধকের মধ্যে একজন সম্মানিত সুনান কুদুস বলে মনে করা হয় যাকে মসজিদের পিছনে একটি বিস্তৃতভাবে খোদাই করা সমাধিতে সমাহিত করা হয়েছে। কমপ্লেক্সে একটি রূপালী পেঁয়াজ-গম্বুজ এবং কংক্রিটের স্তম্ভ সহ একটি মোঘল স্টাইলের মসজিদ রয়েছে।

আরো দেখুন 

 ইন্দোনেশিয়ান স্থাপত্য
 ইন্দোনেশিয়ার মসজিদ

বহিঃসংযোগ 

 archnet.org-এ 25টি ছবি

তথ্যসূত্র 

মসজিদে রূপান্তরিত ধর্মীয় ভবন ও স্থাপনা
ইন্দোনেশিয়ার মসজিদ
উইকিউপাত্তে স্থানাঙ্ক আছে
১৫ শতকের মসজিদ
শান্তিনিকেতন মেডিকেল কলেজ

শান্তিনিকেতন মেডিকেল কলেজ (এসএমসি), ২০২১ সালে প্রতিষ্ঠিত, একটি বেসরকারি/পাবলিক-প্রাইভেট পার্টনারশিপ মেডিকেল কলেজ, যা পশ্চিমবঙ্গের বোলপুর শহরের শান্তিনিকেতনে অবস্থিত।  এটি ব্যাচেলর অব মেডিসিন অ্যান্ড সার্জারি (এমবিবিএস) ডিগ্রি কোর্স অফার করে। কলেজটি জাতীয় মেডিকেল কমিশন দ্বারা স্বীকৃত এবং ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অনুমোদিত।  এই কলেজের সঙ্গে যুক্ত হাসপাতাল হল বোলপুর মহকুমা হাসপাতাল। ন্যাশনাল মেডিক্যাল কমিশন অ্যাক্টের অধীনে শান্তিনিকেতন মেডিকেল কলেজ হল ভারতের ১ম পিপিপি মেডিকেল কলেজ।

তথ্যসূত্র

বহিঃসংযোগ 

 

২০২১-এ পশ্চিমবঙ্গে প্রতিষ্ঠিত
বীরভূম জেলার বিশ্ববিদ্যালয় ও কলেজ
পশ্চিমবঙ্গের মেডিকেল কলেজ
পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
গৌরী দেবী ইনস্টিটিউট অব মেডিক্যাল সায়েন্সেস অ্যান্ড হাসপাতাল

গৌরী দেবী ইনস্টিটিউট অব মেডিকেল সায়েন্সেস অ্যান্ড হাসপাতাল ২০১৬ সালে প্রতিষ্ঠিত, পশ্চিমবঙ্গের দুর্গাপুরে অবস্থিত একটি বেসরকারি মেডিকেল কলেজ। এই কলেজটি ব্যাচেলর অব মেডিসিন অ্যান্ড সার্জারি (এমবিবিএস) কোর্স অফার করে এবং বার্ষিক শিক্ষার্থী ভর্তির আসন সংখ্যা ১৫০। এই কলেজটি ওয়েস্ট বেঙ্গল ইউনিভার্সিটি অফ হেলথ সায়েন্সেসের সঙ্গে অনুমোদিত এবং ন্যাশনাল মেডিকেল কমিশন দ্বারা স্বীকৃত।

আরো দেখুন 
 ভারতের হাসপাতালসমূহের তালিকা

তথ্যসূত্র

বহিঃসংযোগ
 

২০১৬-এ পশ্চিমবঙ্গে প্রতিষ্ঠিত
পশ্চিমবঙ্গের মেডিকেল কলেজ
উইকিউপাত্তে স্থানাঙ্ক আছে
পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত